**ບົດ​ສອນ**

**ລະບົບ 12+4 ສາຍພາສາອັງກິດ**

**ວິຊາ: ການວັດຜົນ ແລະ ການປະເມີນຜົນ ການສຶກສາ ປີ 4 ຫ້ອງ ກ**

**ເວລາ 90 ນາທີ**

**ບົດທີ ​1 : ຄວາມຮູ້ເບື້ອງຕົ້ນກ່ຽວກັບການວັດ ແລະ ປະເມີນຜົນ ວັນທີ.....................**

|  |  |
| --- | --- |
| **ຂັ້ນ​ຕອນ​ທີ 1 ຜົນ​ໄດ້​ຮັບ​ທີ່​ຕ້ອງ​ການ** | |
| * **ເປົ້າ​ໝາຍ : ໃຫ້ນັກຮຽນສາມາດ:**   **ນໍາໃຊ້ທິດສະດີເຂົ້າໃນການພາກປະຕິບັດຕົວຈິງ** | |
| * ​**ຄວາມ​ເຂົ້າ​ໃຈ**   + **ນັກ​ຮຽນ​ເຂົ້າ​ໃຈ**   * ບອກຄວາມໝາຍຂອງການປະເມີນຜົນສຳເລັດຂອງການຮຽນຮູ້ * ອະທິບາຍຈຸດມຸ່ງໝາຍສຳລັບການພັດທະນາຜູ້ຮຽນ * ບອກເຖິງຈຸດປະສົງການວັດ ແລະ ການປະເມີນຜົນໃນການຮຽນ-ການສອນ | * ​**ຄຳ​ຖາມຫຼັກ**  1. ການປະເມີນຜົນສຳເລັດຂອງການຮຽນຮູ້   ໝາຍເຖິງຫຍັງ?   1. ຈຸດມຸ່ງໝາຍສຳລັບການພັດທະນາຜູ້ຮຽນໃນການວັດ ແລະ ປະເມີນຜົນມີຫຍັງແດ່? 2. ໃນການວັດຜົນ ແລະ ປະເມີນຜົນໃນການຮຽນ-ການສອນຂອງຜູ່ຮຽນມີຈັກດ້ານ? |
| * **ຄວາມ​ຮູ້** * ການປະເມີນຜົນສຳເລັດຂອງການຮຽນຮູ້ * ຈຸດມຸ່ງໝາຍສຳລັບການພັດທະນາຜູ້ຮຽນ * ຈຸດປະສົງການຮຽນ-ການສອນ | * **ທັກ​ສະ**   -ນຳໃຊ້ບົດຮຽນເຂົ້າໃນການວັດຜົນ ແລະ ປະເມີນຜົນໃນຕົວຈິງ |
| ​**ຂັ້ນ​ຕອນ​ທີ 2 ຫຼັກ​ຖານ​ການ​ປະ​ເມີນ** | |
| * ​**ໜ້າ​ວຽກ​ສິດສອນ** * ຄູປ້ອນຄຳຖາມໃຫ້ນັກຮຽນຕອບເປັນລາຍບຸກຄົນ * ສະຫຼຸບບົດຮຽນດ້ວຍແຜນວາດຊ່ວຍຈື່ * ກວດຜົນງານນັກສຶກສາ * ສັງເກດພຶດຕິກຳໃນເວລານັກສຶກສາດຳເນີນການ ຕອບຄຳຖາມ | * **ຫຼັກ​ຖານ​ອື່ນໆ** * ຕອບຄຳຖາມ * ແບບປະເມີນຜົນງານ * ແບບປະເມີນກຸ່ມ * ແບບປະເມີນພຶດຕິກຳຂອງນັກສຶກສາ |
|  |  |
| ​**ຂັ້ນ​ຕອນ​ທີ 3 ການ​ແຕ່ງ​ບົດ​ສອນ** | |

ສື່ການສອນ: ...................................

1. **ຂັ້ນ​ນຳ ເວລາ 5 ນາທີ**

* ຄູ ແລະ ນັກ​ຮຽນ​ເຄົ​າ​ລົບ​ເຊິ່ງ​ກັນ ແລະ ກັນ
* ຄູ​ກວດ​ກາ​ຈຳ​ນວນ​ພົນ​ເຕັມ……ຄົນ,ຂາດ…..ຄົນ
* ຄູກວດກາຄວາມເປັນລະບຽບຮຽບຮ້ອຍ

ທວນຄືນບົດຮຽນເກົ່າ

ຄູຕັ້ງຄຳຖາມ ແລ້ວໃຫ້ນັກສຶກສາຕອບ ເຊິ່ງມີຄຳຖາມດັ່ງນີ້:

1. ການປະເມີນຜົນໝາຍເຖິງຫຍັງ ?
2. ການວັດຜົນໝາຍເຖິງຫຍັງ ?

ຄູເອີ້ນນັກສຶກສາລຸກຕອບຈັກ 2-3 ຄົນ

ຖ້ານັກສຶກສາຕອບຜິດແນະນຳຕື່ມ

ຄູ ແລະ ນັກສຶກສາພາກັນສະຫຼຸບບົດຮຽນ

1. ການປະເມີນຜົນແມ່ນການນຳເອົາຜົນຂອງການວັດຜົນມາພິຈາລະນາ ວິນິດໄສ, ຕັດສິນຄຸນຄ່າໂດຍປຽບທຽບກັບເກນມາດຕະຖານທີ່ກຳນົດໄວ້
2. ການວັດຜົນແມ່ນຂະບວນການຊອກຄ່າປະລິມາດ ຫຼື ຈຳນວນຂອງ ສິ່ງຂອງຕ່າງໆໂດຍໃຊ້ເຄື່ອງມືຢ່າງໃດຢ່າງໜຶ່ງຜົນຂອງການວັດຜົນມັກຈະອອກມາເປັນຕົວເລກ ສັນຍາລັກ ຫຼື ຂໍ້ມູນ

* ລ້ຽວເຂົ້າສູ່ບົດຮຽນໃໝ່

ຄູຕັ້ງຄຳຖາມ: ໃນການຈັດການຮຽນ-ການສອນເຮົາຢາກຮູ້ວ່ານັກຮຽນເຮົາຮຽນໄດ້ດີ ບໍໄດ້ດີເຮົາຄວນເຮັດແນວໃດ ?

1. ຂັ້ນສອນ:

-ຄູແບ່ງກະດານອອກເປັນສອງສ່ວນ

-ຄູຂຽນຫົວບົດໃສ່ກະດານ

**ບົດ​ທີ 2**

**ຈຸດມຸ່ງໝາຍ ແລະ ການປະເມີນຜົນ**

**ກິດຈະກຳ 1 ( ເວລາ 10 ນາທີ )**

* ຄູໃຫ້ນັກສຶກສາໝົດຫ້ອງອ່ານບົດຮຽນກ່ອນ

1. ການປະເມີນຜົນສຳເລັດຂອງການຮຽນຮູ້

ກິດຈະກຳ 2 ( ເວລາ 20 ນາທີ )

* ຄູຕັ້ງຄຳຖາມໃຫ້ນັກສຶກສາຕອບໝົດຫ້ອງເລີຍ
* ຄຳຖາມ: 1. ການປະເມີນຜົນສຳເລັດຂອງການຮຽນຮູ້ໝາຍເຖິງຫຍັງ ?
* ຄູເອີ້ນນັກສຶກສາແຕ່ລະຄົນຕອບ
* ນັກສຶກສາຄົນໃດຕອບຖືກຄູໃຫ້ແຮງຈູງໃຈ
* ນັກສຶກສາຄົນໃດຕອບຜິດຄູແນະນຳ
* ຄູ ແລະ ນັກຮຽນພາກັນສະຫຼຸບບົດຮຽນ

ສະຫຼຸບ

ການປະເມີນຜົນສໍາເລັດຂອງການຮຽນຮູ້ໝາຍເຖິງ ຄວາມຮູ້ ຄວາມສາມາດ ທັກສະ ທີ່ເກີດຈາກກິດຈະກໍາການຮຽນຮູ້ໂດຍພິຈາລະນາຈາກຄະແນນທີ່ໄດ້ ຈາກການທົດສອບຫຼັງການຈັດການຮຽນຮູ້.

2.ຈຸດມຸ່ງໝາຍສຳລັບການພັດທະນາຜູ້ຮຽນ

ກິດຈະກຳ 3 ( ເວລາ 20 ນາທີ )

* ຄູຕັ້ງຄຳຖາມໃຫ້ນັກສຶກສາຕອບໝົດຫ້ອງເລີຍ
* ຄຳຖາມ: 1. ຈຸດມຸ່ງໝາຍສຳລັບການພັດທະນາຜູ້ຮຽນໃນການວັດ ແລະ ປະເມີນຜົນມີຫຍັງແດ່ ?
* ຄູເອີ້ນນັກສຶກສາແຕ່ລະຄົນຕອບ
* ນັກຮຽນຄົນໃດຕອບຖືກຄູໃຫ້ແຮງຈູງໃຈ
* ນັກສຶກສາຄົນໃດຕອບຜິດຄູແນະນຳ
* ຄູ ແລະ ນັກສຶກສາພາກັນສະຫຼຸບບົດຮຽນ

ສະຫຼຸບ

ຈຸດມຸ່ງໝາຍສໍາລັບການພັດທະນາຜູ້ຮຽນໃນການວັດ ແລະ ປະເມີນຜົນມີຄື: ການພັດທະນາດ້ານສະຕິປັນຍາ

ການພັດທະນາດ້ານຈິດໃຈ ແລະ ການພັດທະນາທັກສະປະຕິບັດ

3.ຈຸດປະສົງການຮຽນ-ການສອນ

ກິດຈະກຳ 4 ( ເວລາ 10 ນາທີ )

* ຄູຕັ້ງຄຳຖາມໃຫ້ນັກສຶກສາຕອບໝົດຫ້ອງເລີຍ
* ຄຳຖາມ: 1. ຖ້າເຮົາຢາກຮູ້ນັກຮຽນຂອງເຮົາຮຽນໄດ້ດີໃນວິຊາຕົນເອງສອນເຮົາຕ້ອງມີການວັດຜົນ ແລະ ປະເມີນຜົນຈັກດ້ານ ? ຄື ດ້ານໃດແດ່ ?
* ຄູເອີ້ນນັກສຶກສາແຕ່ລະຄົນຕອບ
* ນັກສຶກສາຄົນໃດຕອບຖືກຄູໃຫ້ແຮງຈຸງໃຈ
* ນັກສຶກສາຄົນໃດຕອບຜິດຄູແນະນຳ
* ຄູ ແລະ ນັກສຶກສາພາກັນສະຫຼຸບບົດຮຽນ

ສະຫຼຸບ

1. ຖ້າເຮົາຢາກຮູ້ນັກຮຽນຂອງເຮົາຮຽນໄດ້ດີໃນວິຊາຕົນເອງສອນເຮົາຕ້ອງມີການວັດຜົນ ແລະ ປະເມີນຜົນ 3 ດ້ານຄື : ດ້ານສະຕິປັນຍາ, ດ້ານຈິດໃຈ ແລະ ດ້ານທັກສະ
2. **ສະຫຼຸບ (ເວລາ 10 ນາທີ )**

**ຄູສະຫຼຸບົດຮຽນດ້ວຍແຜນວາດຊ່ວຍຈື່**

ການປະເມີນຜົນສຳເລັດຂອງການຮຽນຮູ້

ຈຸດມຸ່ງໝາຍສຳລັບການພັດທະນາຜູ້ຮຽນ

ຈຸດປະສົງການຮຽນ-ການສອນ

1. **ວັດຜົນ (ເວລາ 10 ນາທີ )**

ຄູຕັ້ງຄຳຖາມໃຫ້ນັກຮຽນຕອບ

1. ການປະເມີນຜົນສຳເລັດຂອງການຮຽນຮູ້ໝາຍເຖິງຫຍັງ ?
2. ຖ້າເຮົາຢາກຮູ້ນັກຮຽນຂອງເຮົາຮຽນໄດ້ດີໃນວິຊາຕົນເອງສອນເຮົາຕ້ອງມີການວັດຜົນ ແລະ ປະເມີນຜົນຈັກດ້ານ? ຄື ດ້ານໃດແດ່ ?

ຄູເອີ້ນນັກສຶກສາລຸກຕອບ

ຄູຍ້ອງຍໍຊົມເຊີຍຖ້ານັກສຶກສາຕອບຖືກຕ້ອງ ແລະ ຕົບມືຊົມເຊີຍ

ຄູແນະນໍາສໍາລັບນັກສຶກສາຕອບຜິດ

ຄູສະຫຼຸບຄໍາທີ່ຖືກຕ້ອງໃຫ້ນັກສຶກສາຟັງ

1. ຕັກເຕືອນ ແລະ ມອບວຽກບ້ານ ( ເວລາ 5 ນາທີ )

ຄູສຶກສາແນວຄິດນັກສຶກສາໂດຍແນະນຳນັກສຶກສາໝົດທຸກຄົນເມື່ອກັບເມືອເຮືອນ, ຫໍພັກ ພາກັນອ່ານບົດຮຽນທີ 2

**ວັນທີ..................................**

**ຄຸປະຈໍາລາຍວິຊາ**

ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ: ຜູ້ຊ່ວຍອາຈານຈັນທະວີໄຊ ແຫວນພະຈັນວິຊາສອນ ວັດຜົນ ແລະ ການປະເມີນຜົ ລະບົບ 12+4 ສາຍພາສາອັງກິດ ປີທີ 4

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ເນື້ອໃນ / ຫົວຂໍ້ | ຈຸດປະສົງຂອງເນື້ອໃນ | ລະດັບພຶດຕິກຳ | | | | | | ລວມ |
| ຄວາມຮູ້  ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການສັງເຄາະ | ການປະເມີນ |
| ບົດທີ 2  ຈຸດມຸ່ງໝາຍ ແລະ ການປະເມີນຜົນ   1. ການປະເມີນຜົນສຳເລັດຂອງການຮຽນຮູ້ 2. ຈຸດມຸ່ງໝາຍສຳລັບການພັດທະນາຜູ້ຮຽນ 3. ຈຸດປະສົງຂອງການຮຽນ-ການສອນ | ໃຫ້ນັກຮຽນສາມາດ:  ບອກຄວາມໝາຍຂອງການປະເມີນຜົນສໍາເລັດຂອງການຮຽນຮູ້  ອະທິບາຍຈຸດມຸ່ງໝາຍສຳລັບການພັດທະນາຜູ້ຮຽນ  ບອກເຖິງຈຸດປະສົງ ແລະ ການປະເມີນຜົນໃນການຮຽນ-ການສອນ | 1    1 | 1 |  |  | 1  1  1 |  | 2  2  2 |

ບົດທົດສອບ

ວິຊາ: ການວັດ ແລະ ການປະເມີນຜົນການສຶກສາ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນເອົາຄຳຕອບທີ່ເຫັນວ່າຖືກຕ້ອງທີ່ສຸດພຽງຂໍ້ດຽວ

1. ການປະເມີນຜົນສຳເລັດຂອງການຮຽນຮູ້ມີຄວາມໝາຍກົງກັບຂໍ້ໃດ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽກັບກົດເກນ ແລະ ຄວາມເປັນຈິງ )

ກ. ຄວາມຮູ້ ຄວາມສາມາດ ທັກສະ ທີ່ເກີດຈາກກິດຈະກໍາການຮຽນຮູ້ໂດຍພິຈາລະນາຈາກຄະແນນທີ່ໄດ້ຈາກການທົດສອບຫຼັງການຈັດການຮຽນຮູ້

ຂ. ຄວາມສາມາດ ທັກສະ ທີ່ເກີດຈາກກິດຈະກໍາການຮຽນຮູ້ໂດຍພິຈາລະນາຈາກຄະແນນທີ່ໄດ້ຈາກການທົດສອບຫຼັງການຈັດການຮຽນຮູ້

ຄ. ຄວາມຮູ້ ທັກສະ ທີ່ເກີດຈາກກິດຈະກໍາການຮຽນຮູ້ໂດຍພິຈາລະນາຈາກຄະແນນທີ່ໄດ້ຈາກການທົດສອບຫຼັງການຈັດການຮຽນຮູ້.

2. ຄຳເວົ້າໃນຂໍ້ໃດສະແດງເຖິງການປະເມີນຜົນສຳເລັດຂອງການຮຽນຮູ້ ? ( ສັງເຄາະ-ແຜນງານ )

ກ. ຄວາມສາມາດ ທັກສະ ທີ່ເກີດຈາກກິດຈະກໍາການຮຽນຮູ້ໂດຍພິຈາລະນາຈາກຄະແນນທີ່ໄດ້ຈາກການທົດສອບຫຼັງການຈັດການຮຽນຮູ້

ຂ. ຄວາມຮູ້ ຄວາມສາມາດ ທັກສະ ທີ່ເກີດຈາກກິດຈະກໍາການຮຽນຮູ້ໂດຍພິຈາລະນາຈາກຄະແນນທີ່ໄດ້ຈາກການທົດສອບຫຼັງການຈັດການຮຽນຮູ້

ຄ. ຄວາມຮູ້ ທັກສະ ທີ່ເກີດຈາກກິດຈະກໍາການຮຽນຮູ້ໂດຍພິຈາລະນາຈາກຄະແນນທີ່ໄດ້ຈາກການທົດສອບຫຼັງການຈັດການຮຽນຮູ້.

3. ຄໍາເວົ້າ “ຄົນເປັນຄົນດີ ມີລະບຽບວິໄນ ຮັບຜິດຊອບຕໍ່ສັງຄົມເປັນພົນລະເມືອງດີຂອງປະເທດຊາດມີນໍ້າໃຈເສຍສະຫຼະຮັກແພງຊ່ວຍເຫຼືອຊຶ່ງກັນ ແລະ ກັນ” ໝາຍຄວາມວ່າຄໍາເວົ້າດັ່ງກ່າວພັດທະນາດ້ານໃດ?

(ຄວາມເຂົ້າໃຈ-ແປຄວາມໝາຍ )

ກ. ພັດທະນາດ້ານຈິດໃຈ

ຂ. ພັດທະນາດ້ານອາລົມ

ຄ. ພັດທະນາດ້ານອັກຄະຕິ

1. ຄຳເວົ້າໃນຂໍ້ໃດສະແດງເຖິງການພັດທະນາດ້ານສະຕິປັນຍາ ? ( ສັງເຄາະ-ແຜນງານ )

ກ. ພັດທະນາຄົນໃຫ້ມີຄວາມສາມາດໃຊ້ເຫື່ອແຮງເພື່ອປະກອບກິດຈະກໍາຕ່າງໆ

ຂ. ພັດທະນາຄົນດ້ານການສອນສັ່ງໃຫ້ມີຄວາມຮູ້ດ້ານໃດດ້ານໜຶ່ງ

ຄ. ພັດທະນາຄົນດ້ານການສອນສັ່ງໃຫ້ມີຄວາມຮູ້ດ້ານໜຶ່ງ

1. ໃນການຈັດການຮຽນ-ການສອນຖ້າຄູຢາກຮູ້ວ່ານັກຮຽນ ເຂົ້າໃຈບົດຮຽນ ແລະ ນຳໄປໃຊ້ໄດ້ ຄູເຮົາຕ້ອງມີການວັດ-ປະເມີນຜົນຈັກດ້ານ ?

(ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽກັບກົດເກນ ແລະ ຄວາມເປັນຈິງ )

ກ. 5 ດ້ານ ຂ. 4 ດ້ານ ຄ. 3 ດ້ານ

1. ຄຳເວົ້າໃນຂໍ້ໃດສະແດງເຖິງດ້ານຈິດໃຈ ? ( ສັງເຄາະ-ແຜນງານ )

ກ. ຄວາມເຂົ້າໃຈ

ຂ. ການໃຫ້ຄຸນຄ່າ

ຄ. ການປະເມີນຜົນ